Unter dr Reptilie vu Mali git s iber 170 Ächsenarte, unter anderem Waran un Dornschwanz-Agame, un iber 150 Schlangenarte. Doderzue zelle Vipere wie d Puffotter, verschideni Sandrasselottere un d Wischte-Hornviper un au Giftnattere wie meereri Kobra un d Boomslang, wu s im Side het. Au dr Nerdli Felsepython isch Bstanddail vu dr Herpetofauna vum Land. Im Niger un andere Fliss läbe dezue, wie in dr maischte greßere Flisse z Afrika, Krokodil, vor allem s Nilkrokodil. Näbe däne Arte sin au 15 Schildchrottenarte fir Mali noogwise.